LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 1992 M. SAUSIO 23 D. NUTARIMO NR. 38 „DĖL LIUDYTOJAMS, NUKENTĖJUSIESIEMS, EKSPERTAMS, SPECIALISTAMS, VERTĖJAMS, KVIESTINIAMS IR KITIEMS ŠAUKIAMIEMS ASMENIMS IŠMOKĖTINŲ SUMŲ DYDŽIO NUSTATYMO IR APMOKĖJIMO TVARKOS PATVIRTINIMO BEI TEISMŲ SPECIALIŲJŲ SĄSKAITŲ“ PAKEITIMO

2002 m. lapkričio 26 d. Nr. 1852

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 1992 m. sausio 23 d. nutarimą Nr. 38 „Dėl Liudytojams, nukentėjusiesiems, ekspertams, specialistams, vertėjams, kviestiniams ir kitiems šaukiamiems asmenims išmokėtinų sumų dydžio nustatymo ir apmokėjimo tvarkos patvirtinimo bei teismų specialiųjų sąskaitų“ (Žin., 1992, Nr. 11-290):

1.1. Išdėstyti preambulę taip:

„Lietuvos Respublikos Vyriausybė nutaria:“.

1.2. Išdėstyti 2 punktą taip:

„2. Nustatyti, kad šio nutarimo 1 punkte nurodyta tvarka netaikoma įtariamiesiems, kaltinamiesiems ir teisiamiesiems, taip pat nagrinėjant civilines bylas“.

1.3. Nurodytuoju nutarimu patvirtintoje Liudytojams, nukentėjusiesiems, ekspertams, specialistams, vertėjams, kviestiniams ir kitiems šaukiamiems asmenims išmokėtinų sumų dydžio nustatymo ir apmokėjimo tvarkoje:

1.3.1. Išdėstyti trečiojo skyriaus pavadinimą taip:

„Teismo specialiosios sąskaitos tvarkymas“.

1.3.2. Pripažinti netekusiais galios 10–20 punktus.

1.3.3. Išbraukti 23 punkto antrojoje pastraipoje žodžius „civilines ir“.

2. Šis nutarimas įsigalioja nuo 2003 m. sausio 1 dienos.

MINISTRAS PIRMININKAS	ALGIRDAS BRAZAUSKAS

TEISINGUMO MINISTRAS	VYTAUTAS MARKEVIČIUS

______________